Sormihanhikit

Sormihanhikit eli hanhikit (Potentilla) on kasvisuku ruusukasvien heimossa. Siihen kuuluu yli viisisataa lajia. Siinä on sekä yksi- että monivuotisia kasveja, joita tavataan ympäri pohjoista pallonpuoliskoa.

Geenitutkimusten jälkeen hanhikkien taksonomia on muuttunut 2000-luvulla; muun muassa keltapensashanhikki, entinen Potentilla fruticosa, kuuluu nyt pensashanhikkien (Dasiphora) sukuun. Vastaavasti aiemmin erilliset suvut Duchesnea, Horkelia ja Ivesia on nyt liitetty hanhikkien sukuun. Toisaalta osa tutkijoista on ehdottanut monien sormihanhikeille läheisten sukujen, muun muassa mansikoiden (Fragaria) ja poimulehtien (Alchemilla), yhdistämistä yhdeksi isoksi Potentilla-suvuksi, joka molekyylibiologisten tutkimusten perusteella olisi monofyleettinen taksoni.

Sormihanhikit ovat varsin läheistä sukua mansikoille (Fragaria), minkä huomaa lehtien ja kukkien samankaltaisuudesta, niinpä joitakin koristekasveina kasvatettuja hanhikkilajeja kutsutaan valemansikoiksi. Sormihanhikkien kukkapohjus ei turpoa samanlaiseksi epähedelmäksi kuin mansikat.

Monia lajeja kasvatetaan koristekasveina. Ne sopivat aurinkoiseen paikkaan, eivätkä tarvitse paljoa ravinteita.

Lajeja

Lajeja Suomessa 
Suomessa luonnonvaraisena kasvavat tai havaitut sormihanhikkilajit:

Muualla kasvavia lajeja 
Muita sormihanhikkilajeja:
 aleksanterinhanhikki (Potentilla nordmanniana)
 bornholminhanhikki (Potentilla leucopolitana)
 hohdehanhikki (Potentilla pamiroalaica)
 huippuvuortenhanhikki (Potentilla insularis)
 illyrianhanhikki (Potentilla clusiana)
 intianhanhikki eli valemansikka (Potentilla indica, syn. Duchesnea indica)
 kalliohanhikki (Potentilla caulescens)
 keijunhanhikki (Potentilla micrantha)
 liuskahanhikki (Potentilla multifida)
 mantuhanhikki (Potentilla sterilis)
 mattahanhikki (Potentilla heptaphylla)
 meksikonhanhikki (Potentilla thurberi)
 napahanhikki (Potentilla hyparctica)
 nepalinhanhikki (Potentilla nepalensis)
 nukkahanhikki (Potentilla villosa)
 pyreneittenhanhikki (Potentilla pyrenaica)
 siperianhanhikki (Potentilla pensylvanica)
 soreahanhikki (Potentilla pulchella)
 sveitsinhanhikki (Potentilla alba)
 tähtihanhikki (Potentilla cinerea)
 villahanhikki (Potentilla astracanica)
 öölanninhanhikki (Potentilla aspegrenii, syn. Potentilla sordida)

Lähisukuisia lajeja 
Sormihanhikkien kanssa lähisukuisia kasveja, jotka uusimmissa suomalaisissa kasvitieteen lähteissä (Suomen putkilokasvien luettelo, Suomen puu- ja pensaskasvio) on viety sormihanhikeista muihin sukuihin:
 keltapensashanhikki eli pensashanhikki (Dasiphora fruticosa, syn. Potentilla fruticosa), siirretty pensashanhikkien (Dasiphora) sukuun.
 ketohanhikki (Argentina anserina , syn. Potentilla anserina), siirretty parihanhikkien (Argentina) sukuun.
 kurjenjalka eli suokurjenjalka (Comarum palustre, syn. Potentilla palustris), siirretty kurjenjalkojen (Comarum) sukuun.
 pihtihanhio eli kaksiliuskahanhikki (Sibbaldianthe bifurca, syn. Potentilla bifurca), siirretty hanhioiden (Sibbaldianthe) sukuun.
 valkohanhikki eli kalliovalkohanhikki (Drymocallis rupestris, syn. Potentilla rupestris), siirretty valkohanhikkien (Drymocallis) sukuun.
 vitinärvänä eli grönlanninhanhikki (Sibbaldia tridentata, syn. Potentilla tridentata ja Sibbaldiopsis tridentata), siirretty närvänien (Sibbaldia) sukuun.

Lähteet 
 Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
 Hämet-Ahti, Leena, Kurtto, Arto, Lampinen, Raino, Piirainen, Mikko, Suominen, Juha, Ulvinen, Tauno, Uotila, Pertti & Väre, Henry. 2005. Lisäyksiä ja korjauksia Retkeilykasvion neljänteen painokseen. Lutukka 21:57–58.

Viitteet

Aiheesta muualla 
 Finto: Kassu – Kasvien suomenkieliset nimet: Hanhikit (Potentilla)
 Funet: Hanhikit (Potentilla)
 ITIS: Potentilla 
 United States Department of Agriculture (USDA): Potentilla 
 Flora of China: Potentilla